lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en pt lv lv it lv lv es uk es en en fi lv en lv sk lv en lv en lv sk lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lt lv lv lv lv lv lv en lv sk lv en lv en lv sk lv en lv en lv en lv ceb sk lv sk de lv en lv en lv pt lv en lv lt lv lv lt ca lv lv en lv lt ru ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Ikauniece-Admidiņa un Dukurs nosaukti par gada labākajiem sportistiem
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2015. gada 23. decembris 22:29
ASV basketbolistes 11. reizi triumfē Pasaules kausā
VideoRubīnam un "Senators" pārbaudes spēlē vēl viens zaudējums
VideoAustrālijas basketbolistes iegūst Pasaules kausa bronzu
VideoNBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
Divkārtējais olimpisko spēļu vicečempions Dukurs šo balvu ieguvis jau trešo gadu pēc kārtas. Šogad viņš jau trešo reizi uzvarēja pasaules čempionātā, sesto reizi triumfēja Eiropas čempionātā, kā arī sesto reizi ieguva Pasaules kausu.
Pretendentu vidū bija vēl divi ziemas sporta veidu pārstāvji - Martina brālis Tomass Dukurs, kurš gan pasaules, gan Eiropas čempionātā skeletonā izcīnīja bronzas medaļu un palika otrais Pasaules kausa kopvērtējumā, kā arī bobsleja pilots Oskars Melbārdis, kura šā gada panākumu sarakstā ir otrās vietas divnieku ekipāžā gan pasaules, gan Eiropas čempionātā, pirmā vieta Eiropas un trešā vieta pasaules čempionātā četrinieku ekipāžām, kā arī uzvara Pasaules kausa kopvērtējumā gan divniekos, gan četriniekos. Tāpat pretendentu pulkā bija svarcēlājs Artūrs Plēsnieks, kurš pasaules čempionātā svara kategorijā līdz 105 kilogramiem ieguva bronzu.
Par Latvijas gada labāko sportisti šogad atzina PČ bronazas medaļas ieguvēju septiņcīņnieci Lauru Ikaunieci-Admidiņu pic.twitter.com/irLsxFqpzI— TVNET Sports (@SportsTVNET) December 23, 2015
Ikauniece-Admidiņa šā gada augustā sensacionāli izcīnīja bronzas medaļu pasaules čempionātā, turklāt ar 6516 punktiem uzstādīja jaunu Latvijas rekordu. Tāpat latviete sezonas beigās garantēja sev triumfu Starptautiskās Vieglatlētikas savienības (IAAF) «Combined Events Challenge» kopvērtējumā starp septiņcīņas sportistēm. Šosezon Ikauniece-Admidiņa piedalījās trijās septiņcīņas sacensībās, visās labojot Latvijas rekordu.
Šim godam sieviešu konkurencē pretendēja arī pēdējo divu gadu Latvijas labākā sportiste Grigorjeva, kura, par spīti trenera meklējumiem, šogad izcīnīja trešo vietu Eiropas un piekto vietu pasaules čempionātā. Tāpat labākās sportistes godu cerēja iegūt WTA ranga pirmajā simtniekā strauji iekļuvusī tenisiste Aļona Ostapenko, septīto vietu pasaules čempionātā izcīnījusī šķēpmetēja Sinta Ozoliņa, kā arī Dimanta līgas posmā uzvarējusī šķēpmetēja Madara Palameika.
Tikmēr par labāko treneri nosauca bobsleja speciālistu Sandi Prūsi, kura trenētā Oskara Melbārža četrinieku ekipāža kāpa uz goda pjedestāla pasaules un Eiropas čempionātos, priecēja arī Uģa Žaļima un Oskara Ķibermaņa ekipāžu sasniegumi.
Prūsis šo godu izpelnījās otro gadu pēc kārtas.
Latvijas bobsleja izlases treneris Sandis Prūsis nosaukts par 2015. gada labāko treneri. Apsveicam @bobslejsLV sami pic.twitter.com/kybIndDRs9— TVNET Sports (@SportsTVNET) December 23, 2015
Melbārdis ar saviem kolēģiem 2015. gadā teju katrās sacensībās lutināja bobsleja draugus ar ļoti augstiem rezultātiem. Iepriekšējā sezonā 27 gadus vecais Melbārdis kļuva par Pasaules kausa uzvarētāju gan divnieku, gan četrinieku, gan neoficiālajā kopējā ieskaitē. Viņš kļuva par piekto pilotu bobsleja vēsturē, kas uzvarējis kā divnieku, tā četrinieku vērtējumā.
Melbārža komandas biedrs, pieredzējušais bobsleja stūmējs Daumants Dreiškens saņēma balvu «Paraugs sportā».
Oskars Melbārdis/Daumants Dreiškens/Arvis Vilkaste/Jānis Strenga saņēma balvu «Labākā Latvijas komanda individuālajos sporta veidos».
Labākā Latvijas komanda individuālajos sporta veidos 2015.gadā ir Latvijas bobsleja četrinieks.Lepojamies! pic.twitter.com/ULZjzIZoIK— LOK (@Olimpiade_lv) December 23, 2015
Gada uzlecošās zvaigznes balvu ieguva talantīgais basketbolists Kristaps Porziņģis, kuru šā gada Nacionālās basketbola asociācijas (NBA) draftā ar 4. numuru izvēlējās Ņujorkas «Knicks» komanda. 218 centimetrus slaidais basketbolists savā debijas sezonā pasaules spēcīgākajā līgā kļuvis par vienu no «Knicks» līderiem.
Pavasarī Porziņģis tika atzīts par ULEB Eiropas kausa uzlecošo zvaigzni.
Vēl balvas «Gada uzlecošā zvaigzne» pretendentu vidū bija svarcēlāja Rebeka Koha, kā arī pludmales volejbola pāris Tīna Laura Graudiņa un Paula Nikola Ņečiporuka.
Kas ir Latvijas sporta gada uzlecošā zvaigzne? pic.twitter.com/MLhFUzSJPP— Edgars Gaross (@EdgarsGaross) December 23, 2015
Latvijas Paralimpiskās komitejas speciālbalvu ieguva pasaules vicečempions lodes grūšanā Edgars Bergs.
Gada sporta notikums Latvijā
Eiropas čempionāts basketbolā vīriešiem – pēc 78 gadu pārtraukuma Latvijā atgriezās lielais basketbols. Rīgā septembrī norisinājās viens no Eiropas čempionāta pirmā posma grupas turnīriem.
Eiropas čempionāts basketbolā valsts ekonomikā ienesis 15 391 200 eiro. Turnīrs tādējādi tiešā veidā papildinājis valsts budžetu ar vairāk nekā 2,2 miljonu eiro pievienotās vērtības nodokļa (PVN) ienākumu apjomu. Ņemot vērā, ka valsts Eiropas čempionāta rīkošanai dotēja 1,77 miljonus eiro, investētie līdzekļi ir atpelnīti ar uzviju.
Rīgā notikušā turnīra izdevumi kopumā bija 3 664 040 eiro, kamēr rīkotāju ieņēmumi bija 4 331 000 eiro, tādējādi atpelnot sacensību organizēšanu. Savukārt par biļetēm kopējie ieņēmumi sasniedza 1 966 059 eiro.
Latvijas labākā sporta komanda 2015.gadā ir Latvijas vīriešu basketbola valstsvienība. Apsveicam! pic.twitter.com/Lnpm3QfTv2— LOK (@Olimpiade_lv) December 23, 2015
Tikmēr Latvijas vīriešu basketbola izlase saņēma balvu «Latvijas labākā sporta komanda». Ainara Bagatska vadītā komanda EČ izcīnīja augsto 8. vietu. Mūsu basketbolisti pirmo reizi pēdējo 14 gadu laikā aizkļuva līdz Eiropas čempionāta ceturtdaļfinālam. Komanda vēl turpina cīņu par iespēju piedalīties olimpiskā kvalifikācijas turnīrā.
Balvu bija ieradušies saņemt Jānis Blūms, Kaspars Bērziņš un Ainars Bagatskis, bet viņiem to pasniedza Valsts prezidents Raimonds Vējonis.
Tikmēr jaunajā nominācijā «Gada notikums tautas sportā» triumfēja Vienības velobrauciens, kas šogad svinēja 25 gadu jubileju. Nominanti šai balvai bija arī «Lattelecom» Rīgas maratons un Olimpiskā diena.
Savukārt Latvijas Televīzijas (LTV) speciālbalvu saņēma Latvijas čempionvienības futbolā prezidents Māris Verpakovskis, kurš turklāt šogad noslēdza futbolista karjeru
Balva par mūža ieguldījumu Latvijas sportā tiek pasniegta BMX tēvam Jānim Siliņam. Lepojamies!:) pic.twitter.com/81c5DN4ohR— LOK (@Olimpiade_lv) December 23, 2015
Balvu par mūža ieguldījumu Latvijas sportā pasniedza Latvijas BMX tēvam, riteņbraukšanas trenerim un sabiedriskajam darbiniekam Jānim Siliņam.
Viņa nozīmīgākais ieguldījums ir spēcīgo Latvijas riteņbraucēju Arvja Pizika un Aināra Ķikša izaudzināšana un BMX saimniecības izveidošana, kas radīja apstākļus tādu pasaules klases sportistu sagatavošanai kā Pekinas un Londonas olimpisko spēļu čempions Māris Štrombergs. 1988. gadā Siliņš ierosināja izveidot Latvijas BMX federāciju un ilgus gadus organizēja tās darbu. Kā zināms, BMX pašlaik ir olimpiskajām zelta medaļām bagātākais vasaras sporta veids atjaunotās Latvijas vēsturē.
Populārākā sportista balvu ieguva motosportists Pauls Jonass, kurš 18 gadu vecumā savas debijas sezonā MX2 klasē kļuva par pasaules vicečempionu.
Savukārt par Latvijas gada sporta skolotāju tika nosaukta Nataļja Gorškova no Jelgavas 4.vidusskolas. Uz šo godu pretendēja arī Inga Striška no Sesavas pamatskolas Jelgavas novadā un Bauskas novada Codes pamatskolas skolotāja Linda Jakutāviča.
Kopumā «Latvijas Gada balvas sportā 2015» tika piešķirtas 15 nominācijās: Labākais Latvijas sportists, Labākā Latvijas sportiste, Labākais tehnisko sporta veidu sportists, Labākais Latvijas treneris, Labākā Latvijas sporta spēļu komanda, Labākā Latvijas komanda individuālajos sporta veidos, Gada uzlecošā zvaigzne, Gada sporta notikums, Gada notikums Tautas sportā, Paraugs sportā, Gada sporta skolotājs, Latvijas Paralimpiskās komitejas speciālbalva, Mūža ieguldījums Latvijas sportā, Latvijas populārākais sportists un Latvijas Televīzijas speciālbalva.
latvijas gada balva sportā
ASV basketbolistes 11. reizi triumfē Pasaules kausā
Video Rubīnam un "Senators" pārbaudes spēlē vēl viens zaudējums
Video Austrālijas basketbolistes iegūst Pasaules kausa bronzu
Video NBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
Grifins pievienojies "Celtics" komandai
Meiers ar rezultatīvu sniegumu sekmē "Kalev"/"Cramo" iekļūšanu FIBA Eiropas kausa pamatturnīrā
"Liepāja" LIBL pirmajā spēlē negaidīti pārspēj čempioni "VEF Rīga"
Čehija Krievijas hokejistam nepagarina darba vīzu
Noteikta Krievijas un Baltkrievijas hokeja izlašu atgriešanās kārtība starptautiskajā arēnā
Foto un video Porziņģim skaists "slam dunk" un zaudējums pirmajā NBA pārbaudes spēlē Japānā
ASV basketbolistes pārliecinoši iekļūst Pasaules kausa finālā
FIDE izmeklēs skandālu starp Kārlsenu un Nīmanu
Igaunis Tenaks līderis pēc Jaunzēlandes rallija otrās sacensību dienas
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
Bыбopы OHЛAЙH ЛaTBия roлocyeT зa HoBый cocTaB CeйMa. Cлeди c RUS TVNET
ФoTo Packoпkи coBeTckoй бpaTckoй Morилы B ЭcToHии: BMecTo шecTepыx coлдaT HaйдeHы ocTaHkи coTHи людeй
Boпли OxлoбыcTиHa o "cBящeHHoй BoйHe" и xopoBoды: B MockBe "oTMeTили" aHHekcию ykpaиHckиx perиoHoB
CMИ: Aллa ПyraчeBa пoлyчилa изpaилbckий пacпopT
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa